Rettens kendelse af 7. juli 2014 – Industrie Cartarie Tronchetti Ibérica mod Kommissionen
(Sag T-244/13) 1
(»Annullationssøgsmål – miljø – direktiv 94/62/EF – emballage og emballageaffald – direktiv 2013/2/EU – ruller, rør og tromler, som der er spolet et fleksibelt materiale rundt om – ikke umiddelbart berørt – afvisning«)
Processprog: fransk
Parter
Sagsøger: Industrie Cartarie Tronchetti Ibérica, SL (Madrid, Spanien) (ved advokaterne J.-M. Leprêtre og N. Chahid-Nouraï)
Sagsøgt: Europa-Kommissionen (ved A. Alcover San Pedro og J.-F. Brakeland, som befuldmægtigede)
Sagens genstand
Påstand om delvis annullation af Kommissionens direktiv 2013/2/EU af 7. februar 2013 om ændring af bilag I til Europa-Parlamentets og Rådets direktiv 94/62/EF om emballage og emballageaffald (EUT L 37, s. 10) for så vidt som Kommissionen har tilføjet ruller, rør og tromler, som der er spolet et fleksibelt materiale rundt om, dog ikke ruller, rør og tromler, der indgår som en del af en produktionsmaskine og ikke benyttes til at præsentere et produkt som en salgsenhed, til listen over eksempler på produkter, der illustrerer anvendelsen af de kriterier, der præciserer udtrykket »emballage«.
Konklusion
Sagen afvises.
Industrie Cartarie Tronchetti Ibérica, SL bærer sine egne omkostninger og betaler Europa-Kommissionens omkostninger.
____________
____________
1 EUT C 171 af 15.6.2013.